જ્યારથી હું વ્યસનમુક્તિ અભિયાનમાં જોડાઈ ત્યારથી રાત ને દિવસ બસ એક જ વિચાર મનમાં ઘૂમરાય, ‘વ્યસનની વિરુદ્ધ એવી ઝુંબેશ ચલાવીશ, એવી ઝુંબેશ ચલાવીશ ને એવો પ્રચાર કરીશ, એવો પ્રચાર કરીશ ને કે આ ધરતી પરથી વ્યસન શબ્દનું નામોનિશાન જ મિટાવી દઈશ.’ આજ-કાલ કયા કયા વ્યસને લોકોને પોતાના ભરડામાં લઈને ભરડવા માંડ્યા છે અને કયા કયા વ્યસનને લઈને લોકો પોતાની જિંદગી દાવ પર મૂકવા માંડ્યા છે, તેનો સરવે કર્યો. સૌથી પહેલાં મેં એક જ વ્યસન પર ધ્યાન કેન્દ્રિત કર્યું. માવા, ગુટકા, તમાકુ કે ખૈની.